CELEX: 32014D0952
Language: da
Date: 2014-12-19 00:00:00
Title: 2014/952/EU: Den Udenrigs- og Sikkerhedspolitiske Komités afgørelse EUMM Georgia/1/2014 af 19. december 2014 om udnævnelse af chefen for Den Europæiske Unions observatørmission i Georgien (EUMM Georgia)

24.12.2014   
            
            
               DA
            
            
               Den Europæiske Unions Tidende
            
            
               L 369/78
            
         DEN UDENRIGS- OG SIKKERHEDSPOLITISKE KOMITÉS AFGØRELSE EUMM GEORGIA/1/2014
   af 19. december 2014
   om udnævnelse af chefen for Den Europæiske Unions observatørmission i Georgien (EUMM Georgia)
   
      (2014/952/EU)
   
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38,
   under henvisning til Rådets afgørelse 2010/452/FUSP af 12. august 2010 om Den Europæiske Unions observatørmission i Georgien, EUMM Georgia (1), særlig artikel 10, stk. 1, og
   ud fra følgende betragtninger:
   
               (1)
            
            
               I henhold til afgørelse 2010/452/FUSP er Den Udenrigs- og Sikkerhedspolitiske Komité (PSC) bemyndiget til i overensstemmelse med traktatens artikel 38 at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions observatørmission i Georgien (EUMM Georgia), herunder at træffe afgørelse om udnævnelse af en missionschef.
            
         
               (2)
            
            
               Den 13. september 2013 vedtog PSC afgørelse EUMM GEORGIA/1/2013 (2) om udnævnelse af Toivo KLAAR som chef for EUMM Georgia indtil den 14. december 2014.
            
         
               (3)
            
            
               Den 16. december 2014 vedtog Rådet afgørelse 2014/915/FUSP (3) og forlængede mandatet for EUMM Georgia fra den 15. december 2014 til den 14. december 2016.
            
         
               (4)
            
            
               Den 16. december 2014 indstillede Unionens højtstående repræsentant for udenrigsanliggender og sikkerhedspolitik Kęstutis JANKAUSKAS til chef for EUMM Georgia fra den 15. december 2014 til den 14. december 2015 —
            
         VEDTAGET DENNE AFGØRELSE:
   Artikel 1
   Kęstutis JANKAUSKAS udnævnes herved til chef for Den Europæiske Unions observatørmission i Georgien (EUMM Georgia) fra den 15. december 2014 til den 14. december 2015.
   Artikel 2
   Denne afgørelse træder i kraft på dagen for vedtagelsen.
   Den anvendes fra den 15. december 2014.
   
      Udfærdiget i Bruxelles, den 19. december 2014.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
            Formand
         
      
   
   
      (1)  EUT L 213 af 13.8.2010, s. 43.
   
      (2)  EUT L 251 af 21.9.2013, s. 12.
   
      (3)  Rådets afgørelse 2014/915/FUSP af 16. december 2014 om ændring af afgørelse 2010/452/FUSP om Den Europæiske Unions observatørmission i Georgien, EUMM Georgia (EUT L 360 af 17.12.2014, s. 56).